Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta päätökseksi Kulttuuri 2007 -ohjelman perustamisesta (2007–2013) (KOM(2004) 469 lopullinen) Komission ehdotusta muuttava EY:n perustamissopimuksen 250 (2) artiklan nojalla /* KOM/2006/0682 lopull. - COD 2004/0150 */





[pic] | EUROOPAN YHTEISÖJEN KOMISSIO | Bryssel 10.11.2006 KOM(2006) 682 lopullinen 2004/0150 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta päätökseksi Kulttuuri 2007 -ohjelman perustamisesta (2007–2013) (KOM(2004) 469 lopullinen) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2004/0150 (COD) KOMISSION LAUSUNTO, EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta päätökseksi Kulttuuri 2007 -ohjelman perustamisesta (2007–2013) (KOM(2004) 469 lopullinen) 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdotetuista tarkistuksista. Komission kanta Euroopan parlamentin tekemiin tarkistuksiin on seuraava. 2. Tausta Ehdotuksen toimittaminen Euroopan parlamentille ja neuvostolle(asiakirja KOM(2004) 469 lopullinen – 2004/0150 (COD)): | 15. heinäkuuta 2004 | Alueiden komitean lausunto: | 23. helmikuuta 2005 | Euroopan parlamentin lausunto, ensimmäinen käsittely: | 25. lokakuuta 2005 | Neuvoston poliittinen sopimus: | 18. toukokuuta 2006 | Yhteisen kannan hyväksyminen: | 18. heinäkuuta 2006 | Euroopan parlamentin lausunto, toinen käsittely: | 25. lokakuuta 2006 | 3. Komission ehdotuksen tarkoitus Komission ehdotuksella pyritään perustamaan ohjelma, jolla voidaan myötävaikuttaa yhteisten eurooppalaisten kulttuuriarvojen kukoistamiseen taiteilijoiden, kulttuurialan toimijoiden ja kulttuurilaitosten yhteistyöllä. Ohjelmassa keskitytään monenvälisen eurooppalaisen yhteistyön edistämiseen ja eurooppalaisen identiteetin syventämiseen ruohonjuuritasolla kansalaisten vuorovaikutuksen kautta. Nyt ehdotetussa ohjelmassa vahvistetaan kulttuurialan yhteistyötä voimakkaammin kuin aikaisemmissa ohjelmissa. Toimessa keskitytään kolmeen päätavoitteeseen, joilla on todettu olevan runsaasti lisäarvoa Euroopan tasolla. Päätavoitteet ovat kulttuurialalla työskentelevien henkilöiden rajatylittävä liikkuvuus, taideteosten ja taide- ja kulttuurituotteiden rajatylittävä levittäminen sekä kulttuurienvälinen vuoropuhelu. Toiminta koostuu kolmesta toimintalohkosta: i) kulttuuriyhteistyöhankkeiden välitön tukeminen, ii) kulttuurialalla Euroopan laajuisesti toimivien organisaatioiden tukeminen ja iii) analysointiin ja tiedon keruuseen ja levitykseen liittyvän työn tukeminen kulttuuriyhteistyön alalla. 4. KOMISSION LAUSUNTO EUROOPAN PARLAMENTIN TEKEMISTÄ TARKISTUKSISTA Komissio hyväksyy Euroopan parlamentin tekemät kolme tarkistusta. Tarkistukset perustuvat Euroopan parlamentin ja neuvoston toista käsittelyä varten sopimaan kompromissipakettiin. Ne ovat komission alkuperäisen ehdotuksen tavoitteiden mukaisia. Ensimmäisessä tarkistuksessa korostetaan, että alkuperäisen ehdotuksen mukaisesti on tarvetta mennä hankekohtaista lähestymistapaa pidemmälle ja tukea Euroopan laajuisesti toimivien kulttuuriorganisaatioiden toimintaa. Toisella tarkistuksella rajoitetaan komiteamenettelyn käyttö yhteen ohjelman toimintalohkoon (toimintalohko 1.1, monivuotiset toimet), mikä on huomattavasti lähempänä komission alkuperäistä kantaa kuin yhteisen kannan sanamuoto. Komiteamenettelyä ei sovelleta lyhytkestoisiin toimiin (toimintalohko 1.2, yhteistyötoimet) eikä kulttuurialalla toimiviin organisaatioihin (toimintalohko 2), jotta ei pidennettäisi sisäistä päätöksentekoprosessia ohjelman täytäntöönpanossa tuottamatta sille todellista lisäarvoa. Kolmannella tarkistuksella lyhennetään päätöksen voimaan tuloa kahdenkymmenen päivän sijasta yhteen päivään sen jälkeen, kun se on julkaistu, mikä vauhdittaa ohjelman täytäntöönpanoa. 5. Päätelmä Komissio muuttaa ehdotustaan EY:n perustamissopimuksen 250 artiklan 2 kohdan mukaisesti, kuten edellä on esitetty. 6. Komission lausuma Komissio antoi yhteisen kannan vahvistamisen yhteydessä yksipuolisen lausuman (ks. liite ). LIITE Komission lausuma rahoituskehyksestä Komissio toivoo lainsäädäntövallan käyttäjän kiinnittävän huomiota siihen, että Kulttuuriohjelman (2007–2013) perustamista koskevassa perussäädöksessä mainittu rahoituskehys on tarpeen ilmoittaa käypinä hintoina viimeistään siinä vaiheessa, kun päätös julkaistaan lopullisesti Euroopan unionin virallisessa lehdessä. Tämä on varainhoidon tavanomaisten käytäntöjen mukaista ja sillä voidaan selkeästi varmistaa, että lainsäädäntövallan käyttäjän päätöstä noudatetaan. Kyseessä olevan ohjelman osalta määräraha on 400 miljoonaa euroa käypinä hintoina.